CELEX: 62019TN0242
Language: bg
Date: 2019-04-09 00:00:00
Title: Дело T-242/19: Жалба, подадена на 9 април 2019 г. — Giant Electric Vehicle Kunshan/Комисия

17.6.2019   
            
            
               BG
            
            
               Официален вестник на Европейския съюз
            
            
               C 206/87
            
         
      Жалба, подадена на 9 април 2019 г. — Giant Electric Vehicle Kunshan/Комисия
      (Дело T-242/19)
      (2019/C 206/77)
      Език на производството: английски
      
         Страни
      
      
         Жалбоподател: Giant Electric Vehicle Kunshan Co. Ltd (Куншан, Китай) (представител: P. De Baere, адвокат)
      
         Ответник: Европейска комисия
      
         Искания
      
      Жалбоподателят иска от Общия съд:
      
                  —
               
               
                  да отмени Регламент за изпълнение (ЕС) 2019/73 от 17 януари 2019 г. (1) в частта, в която се отнася до жалбоподателя, и
               
            
                  —
               
               
                  да осъди ответника да заплати съдебните разноски.
               
            
         Основания и основни доводи
      
      Жалбоподателят изтъква четири основания в подкрепа на жалбата.
      
                  1.
               
               
                  Първо основание: ответникът е допуснал явна грешка в преценката, като е приел, че закупуването от групата на жалбоподателя на алуминий като суровина е било предмет на значителна намеса на държавата и не отразява в значителна степен пазарните стойности по смисъла на член 2, параграф 7, буква в), първо тире от Регламент (ЕС) 2016/1036 на Европейския парламент и на Съвета от 8 юни 2016 г. (2)
                  
               
            
                  2.
               
               
                  Второ основание: ответникът е допуснал явна грешка в преценката, като е приел, че групата на жалбоподателя е била обект на значителни нарушения, пренесени от предишната система на непазарна икономика по смисъла на член 2, параграф 7, буква в), трето тире от Регламент (ЕС) 2016/1036.
               
            
                  3.
               
               
                  Трето основание: ответникът е нарушил уводната част на член 2, параграф 10, както и на член 2, параграф 10, буква г), подточки i) и ii) от Регламент (ЕС) 2016/1036, тъй като не е извършил обективно сравнение, като не е коригирал нормалната стойност с оглед на разликите в равнището на търговия между експортните цени и нормалната стойност и като не е предоставил на жалбоподателя информацията, която му е необходима за определяне в количествено отношение на искането му за корекция.
               
            
                  4.
               
               
                  Четвърто основание: ответникът е нарушил член 3, параграфи 2, 3 и 6 от Регламент (ЕС) 2016/1036, като за целите на изчисляване на подбиването и занижаването на цените не е сравнил цените на вноса с цената на сходния продукт, произвеждан от промишлеността на Европейския съюз на едно и също равнище на търговия и в момента, в който стоките влизат в конкуренция една с друга.
               
            
         (1)  Регламент за изпълнение (ЕС) 2019/73 на Комисията от 17 януари 2019 година за налагане на окончателно антидъмпингово мито и окончателно събиране на временното мито, наложено върху вноса на електрически велосипеди с произход от Китайската народна република (ОВ L 16, 18.1.2019 г., стр. 108).
      
         (2)  Регламент (ЕС) 2016/1036 на Европейския парламент и на Съвета от 8 юни 2016 година за защита срещу дъмпингов внос от страни, които не са членки на Европейския съюз (ОВ L 176, 30.6.2016 г., стр. 21).